Document ID: 32006D0207

A BIZOTTSÁG HATÁROZATA
(2006. március 6.)
az ózonréteget lebontó anyagoknak Tajvan, Penghu, Kinmen és Matsu külön vámterületével folytatott kereskedelméről
(az értesítés a C(2006) 424. számú dokumentummal történt)
(EGT vonatkozású szöveg)
(2006/207/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendeletre (1) és különösen annak 14. cikke (2) bekezdésére,
mivel:
(1)
Tajvan, Penghu, Kinmen és Matsu külön vámterülete a Közösség fontos kereskedelmi partnere, és ösztönözni kell e terület és a Közösség közötti kereskedelmet és befektetéseket.
(2)
Tajvan, Penghu, Kinmen és Matsu külön vámterülete sem az ózonréteg védelméről szóló bécsi egyezménynek, sem az ózonréteget lebontó anyagokról szóló, 1987. évi montreali jegyzőkönyvnek nem részese. Tajvan, Penghu, Kinmen és Matsu külön vámterülete azonban teljes mértékben megfelel a montreali jegyzőkönyvnek, és az e jegyzőkönyv 7. cikkében meghatározottaknak megfelelően e célból adatokat szolgáltatott az ENSZ környezetvédelmi programjának ózonnal foglalkozó titkárságához.
(3)
A 2037/2000/EK rendelet 8. és 9. cikkét, valamint a 11. cikk (2) és (3) bekezdését ennélfogva nem kell alkalmazni Tajvan, Penghu, Kinmen és Matsu külön vámterületére.
(4)
Az e határozatban előírt intézkedések összhangban vannak a 2037/2000/EK rendelet 18. cikkének (1) bekezdésében felállított bizottság véleményével,
ELFOGADTA EZT A HATÁROZATOT:
1. cikk
A 2037/2000/EK rendelet 8. és 9. cikke, valamint a 11. cikk (2) és (3) bekezdése nem vonatkozik Tajvan, Penghu, Kinmen és Matsu külön vámterületére.
2. cikk
Ennek a határozatnak a tagállamok a címzettjei.
Kelt Brüsszelben, 2006. március 6-án.

Labels: 3
18
20